**U S  M E R N E N I E**

**PRE ZAMESTNACOV**

**SPRÁVY ZARIADENÍ SOCIÁLNYCH SLUŽIEB**

**A  PRE PRIJÍMATEĽOV SOCIÁLNYCH SLUŽIEB**

**V  SÚVISLOSTI S OCHORENÍM COVID-19**

Aktualizácia dňa: 15.04.2020

**CHARAKTERISTIKA OCHORENIA**

* Nový koronavírus (na začiatku označovaný ako nCoV-2019) má názov SARS-CoV-2 a choroba, ktorú spôsobuje má názov COVID-19 (z anglického názvu COrona VIrus Disease 2019).
* Je príbuzný vírusom známym z nedávnej histórie, t. j. SARS-koronavírus (z roku 2002) a MERS-koronavírus (2012).
* Najväčšia hrozba nového SARS-CoV-2 spočíva v tom, že sa šíri vzdušnou cestou (kvapôčkovou nákazou) a že ho môžu prenášať aj také infikované osoby, ktoré nemajú žiadne alebo len veľmi mierne vonkajšie prejavy ochorenia.

**PRÍZNAKY OCHORENIA**

* COVID-19 má širokú škálu prejavov ochorení dýchacích ciest:
- od miernych (kašeľ, zvýšená teplota)
- cez závažné (vysoká horúčka nad 38 stupňov Celzia, POZOR u starších a imunitne oslabených osôb môže telesná teplota zostať nízka, dusivý kašeľ, hnačka, bolesti svalov, bolesti brucha, strata čuchu a chuti
- až po ťažký zápal pľúc a zlyhanie obličiek, ktoré sa môžu končiť smrťou
* Vo väčšine prípadov je priebeh ochorenia len mierny.
* Ťažkým priebehom ochorenia sú najviac ohrození starší ľudia (65+), ľudia s pridruženými chronickými chorobami a s oslabenou imunitou.

**HYGIENICKÉ OPATRENIA**

* Dôsledne dodržiavať osobnú hygienu:
- pravidelne si umývať ruky mydlom alebo dezinfekčným gélom
* pred odchodom z práce
* po príchode do práce
* po použití toalety
* po prestávke a denných pracovných činností
* pred prípravou jedla a nápojov
* pred a po konzumácii jedla a nápojov, vrátane desiat
* pred odchodom z práce
* po každom priamom kontakte

- zakrývať si ústa a nos pri kašľaní a kýchaní
- nekýchať do dlaní, ale do lakťového ohybu alebo do papierovej vreckovky
- vreckovku ihneď vyhodiť do uzavretej odpadovej nádoby a pod.

* Dôsledne dbať na čistotu bezprostredného prostredia (čistenie dotykových povrchov – kľučky, mobily, stôl a pod.) a obmedziť nosenie náramkov a iných predmetov na rukách.
* Vyhýbať sa blízkemu kontaktu s ľuďmi, ktorí javia príznaky prechladnutia alebo ochorenia dýchacích ciest.
* Dodržiavať osobný odstup (najmenej 2 metre), zbytočne nepodávať ruky.
* Nevyhľadávať miesta s vysokou hustotou ľudí, ak to nie je nevyhnutné.
* V prípade príznakov respiračného ochorenia zostať doma na lôžku a neprijímať návštevy, telefonicky konzultovať zdravotný stav s lekárom, prijímať tekutiny a vitamíny, nebyť v priamom kontakte s inými osobami počas doby pretrvávania príznakov.
* Zamedziť spoločné používaniu uterákov, riadov a iných osobných predmetov s členmi rodiny.
* Mať doma základné lieky na zníženie horúčky.
* Ak sa príznaky zhoršia, zavolať svojmu lekárovi alebo kontaktovať Úrad verejného zdravotníctva SR a neohlásene nenavštevovať ambulanciu alebo pohotovostnú službu.

**Kontakty:**

 1.) 0800 221 234

 2.) 02/3232 3838

 Na týchto linkách sa 24 hodín denne dovoláte lekárovi, ktorý zhodnotí vaše príznaky, cestovateľskú anamnézu a poradí, ako ďalej postupovať.

*Nie každé ochorenie s kašľom, horúčkou, sťaženým dýchaním, bolesťou svalov a kĺbov totiž musí byť COVID-19. Hoci sa je možné nakaziť aj od osôb, u ktorých zatiaľ COVID-19 nebol potvrdený, ak ste neboli v zasiahnutých krajinách, ani ste neboli v kontakte s osobami, ktoré uvedené krajiny navštívili, ide s veľkou pravdepodobnosťou o iné akútne respiračné ochorenie alebo chrípku.*

*ZÁKLADOM JE INFORMOVANOSŤ A DODRŽIAVANIE HYGIENY*

**POVINNOSTI ZAMESTNANCA:**

* Používať osobné ochranné pracovné pomôcky, pri manipulácii s prijímateľom sociálnej služby používať ochranné rukavice.
* Dodržiavať sprísnené hygienické opatrenia.
* Zamestnanec má povinnosť vzhľadom na platnú legislatívu Zákonníka práce zamestnávateľa informovať o tom, že sa vrátil on alebo jeho blízky príbuzný resp. blízka osoba z rizikovej oblasti zasiahnutej COVID – 19 ( resp. sa zdržiaval na letisku) alebo o tom, že niekto v jeho domácnosti alebo blízkom okolí bol v priamom kontakte s osobou, ktorej bola zistená t.j. laboratórnym vyšetrením na ÚVZ SR potvrdená infekcia alebo je v izolácii pre podozrenie na infekciu a nie sú ešte výsledky vyšetrenia známe.
* Informovať zamestnávateľa, ak prijímateľ sociálnej služby alebo jeho príbuzní, s ktorými bol prijímateľ sociálnej služby v osobnom kontakte, javia príznaky ochorenia COVID - 19, alebo im bolo ochorenie potvrdené, prípadne sú v karanténe.
* V prípade, že zamestnanec príde do kontaktu s prijímateľom sociálnej služby podozrivým na ochorenie COVID-19, ak nemá osobné ochranné prostriedky, opustí priestory, v ktorých sa prijímateľ nachádza a s prijímateľom komunikuje zo vzdialenosti väčšej ako 2 metre, alebo telefonicky a informuje svojho priameho nadriadeného a kontaktuje svojho všeobecného lekára alebo v prípade nedostupnosti príslušný RÚVZ.
* V prípade príznakov respiračného ochorenia zostať doma na lôžku a neprijímať návštevy, telefonicky konzultovať zdravotný stav s lekárom, prijímať tekutiny a vitamíny, nebyť v priamom kontakte s prijímateľmi sociálnej služby, ani zamestnancami počas doby pretrvávania príznakov. Zamestnanec sa môže vrátiť na pracovisko, ak nemá aspoň 3 dni po sebe známky respiračnej infekcie (pri nepotvrdení COVID-19) a pri ochorení COVID-19 až vtedy, keď mu to umožní hygienik RÚVZ.
* **Vzhľadom na to, že zamestnanci pracujú v sociálnych službách, zamestnávateľ apeluje na dôsledné dodržiavanie hygienických opatrení a vyzýva zamestnancov, aby aj v súkromnom živote konali tak, aby eliminovali na minimum prípadné riziko nákazy u prijímateľov sociálnej služby.**
* **V pobytovej sociálnej službe** :
* ak zamestnanec u prijímateľa sociálnej služby spozoruje príznaky, ktoré vykazujú podozrenie na ochorenie COVID-19 bezodkladne konzultuje stav klienta s ošetrujúcim lekárom alebo v prípade nedostupnosti príslušným RÚVZ , RZP, a dodržiava prísny respiračný a hygienický režim.
* O vývoji príznakov je nutné ihneď informovať ošetrujúceho lekára alebo regionálneho hygienika, priameho nadriadeného a príbuzného prijímateľa.
* Prijímateľ sociálnej služby musí byť bezodkladne izolovaný od ostatných klientov po dobu 14 dní.
* Pravidelne konzultovať zdravotný stav prijímateľa sociálnej služby s ošetrujúcim lekárom, odbornými pracovníkmi RÚVZ, ktorí zabezpečia v prípade zhoršenia zdravotného stavu prijatie do nemocnice za špeciálnych podmienok.
* Ak sa nepotvrdí u prijímateľa sociálnej služby COVID-19 po uplynutí 14-dňovej karantény, a prijímateľ je asymptomatický (t.j. bez príznakov), môže sa tento prijímateľ sociálnej služby po konzultácii a rozhodnutí hygienika RÚVZ bez problémov vrátiť do kolektívu.

**OPATRENIA PRI POSKYTOVANÍ SOCIÁLNYCH SLUŽIEB – Oznam pre prijímateľov sociálnych služieb**

**Zariadenie opatrovateľskej služby a zariadenie pre seniorov**

* V zariadení pre seniorov a v zariadení opatrovateľskej služby platí zákaz návštev, a to od 06.03.2020.
* Prijímatelia sociálnych služieb sa môžu voľne pohybovať len v rámci areálu zariadenia.
* Rodinní príslušníci prijímateľov sociálnej služby môžu svojim príbuzným priniesť do zariadenia potraviny v originálnom balení a hygienické potreby v objeme 1 igelitovej tašky.
* Prijímatelia sociálnej služby chodia do jedálne v rozdelení na menšie skupiny.

**Domáca opatrovateľská služba**

* Prijímateľ sociálnej služby má povinnosť informovať poskytovateľa sociálnej služby o tom, že sa vrátil on alebo jeho blízky príbuzný resp. blízka osoba z rizikovej oblasti zasiahnutej COVID – 19 ( resp. sa zdržiaval na letisku) alebo o tom, že niekto v jeho domácnosti alebo blízkom okolí bol v priamom kontakte s osobou, ktorej bola zistená t.j. laboratórnym vyšetrením na ÚVZ SR potvrdená infekcia alebo je v izolácii pre podozrenie na infekciu a nie sú ešte výsledky vyšetrenia známe.
* V prípade obmedzenia prevádzky z dôvodu choroby /domácej izolácie opatrovateliek alebo ich rodinných príslušníkov, bude domáca opatrovateľská služba prednostne poskytovaná osamelo žijúcim prijímateľom sociálnej služby, ktorí nemajú rodinu, alebo rodina žije ďaleko a nemôže zabezpečiť starostlivosť po nevyhnutnú dobu, a to v rozsahu nevyhnutnej starostlivosti, bez ktorej sa prijímateľ sociálnej služby nezaobíde (nákupy, nevyhnutná osobná hygiena, zabezpečenie nevyhnutných liekov, základné nevyhnutné ošetrenie šatstva, starostlivosť o čistotu kuchyne, toalety a pod.).
* Odporúčame prijímateľom domácej opatrovateľskej služby, aby počas poskytovania sociálnej služby opatrovateľkou, mali zakryté ústa a nos ochranným rúškom v záujme vlastnej ochrany zdravia.

**Sociálna služba Jedáleň**

* Prijímateľ sociálnej služby má povinnosť informovať poskytovateľa sociálnej služby o tom, že sa vrátil on, alebo jeho blízky príbuzný resp. blízka osoba z rizikovej oblasti zasiahnutej COVID – 19 ( resp. sa zdržiaval na letisku) alebo o tom, že niekto v jeho domácnosti alebo blízkom okolí bol v priamom kontakte s osobou, ktorej bola zistená t.j. laboratórnym vyšetrením na ÚVZ SR potvrdená infekcia, prípadne je v izolácii pre podozrenie na infekciu a nie sú ešte výsledky vyšetrenia známe.
* Obedy sa neposkytujú formou stravovania v jedálni, klient si môže obed nahlásiť jeden deň vopred a následne na druhý deň vyzdvihnúť pri vstupe do budovy (povinnosť ochranného rúška a rukavíc).
* Na základe opatrení prevencie voči koronavírusu Vás žiadame, kto je schopný si zabezpečiť stravovanie, aby sa z obedov odhlásil.
* V aktuálnej situácii nie je nutné do odvolania dodržať odobratie 10 obedov mesačne.V prípade neodobratia 10 obedov mesačne nebude nutné vybavovať novú žiadosť na Mestskom úrade v Nitre.
* Obedy sa z dôvodu zabránenia kontaminácii obedárov klientov vydávajú a doručujú v jednorazových plastových obaloch, tzv. menu boxoch.
* V prípade ďalších opatrení a obmedzenia prevádzky z dôvodu choroby/karantény zamestnancov môže nastať situácia, že donáška stravy bude obmedzená alebo dočasne zrušená.

**Denný stacionár**

* Sociálna služba sa od 10.03.2020 až do odvolania neposkytuje.

**Prepravná služba**

* Prijímateľ sociálnej služby má povinnosť informovať poskytovateľa sociálnej služby o tom, že sa vrátil on alebo jeho blízky príbuzný resp. blízka osoba z rizikovej oblasti zasiahnutej COVID – 19 ( resp. sa zdržiaval na letisku) alebo o tom, že niekto v jeho domácnosti alebo blízkom okolí bol v priamom kontakte s osobou, ktorej bola zistená t.j. laboratórnym vyšetrením na ÚVZ SR potvrdená infekcia alebo je v izolácii pre podozrenie na infekciu a nie sú ešte výsledky vyšetrenia známe.
* Prijímateľ sociálnej služby je pri prevoze prepravnou službu povinný mať po celý čas prekryté ústa a nos ochranným rúškom alebo inou textíliou.
* V prípade zníženého záujmu o sociálnu služby v tomto období, alebo v prípade choroby/ domácej izolácie zamestnancov bude poskytovanie prepravnej služby obmedzené, resp. do odvolania pozastavené.

**Denné centrum**

* Sociálna služba sa od 10.03.2020 až do odvolania neposkytuje.

**Sociálna výdajňa**

* Sociálna výdajňa je od 16.03.2020 do odvolania zavretá.

**Ďakujeme prijímateľom sociálnej služby za pochopenie a zamestnancom za ich neúnavnú prácu. Túto mimoriadnu situáciu zvládneme len spolu a so vzájomnou pomocou.**

 Ing. Zuzana Jančovičová, PhD.

 riaditeľka

 Správy zariadení sociálnych služieb

 v zastúpení: PhDr. Naďa Šimová

 na základe splnomocnenia zo dňa 6.12.2019